
הכנסת החמש-עשרה                                                                          נוסח לא מתוקן
     מושב שני


פרוטוקול מס' 67

מישיבת ועדת העבודה, הרווחה והבריאות
יום שני, יז' בשבט תש"ס, 24.1.2000, שעה 11:40

נכחו:

   חברי הוועדה:	דוד טל – היו"ר
		

   מוזמנים:	רוני ארד         - אגף התקציבים, משרד האוצר
		יחזקאל בקל     - סגן ראש מינהל גמלאות, המוסד לביטוח לאומי
		ג'ודי וסרמן      - הלשכה המשפטית, המוסד לביטוח לאומי
		שמחה בניטה    -  הסתדרות הנכים
		אריה צודקביץ' - הסתדרות הנכים
		חנן גולדמן       - עמותת דיסאוטונומיה משפחתית 



היועץ המשפטי:		משה בוטון

מנהלת הוועדה:		שירלי אברמי

קצרנית:			טלי רם



סדר היום:

תקנות הביטוח הלאומי (דמי מחיה, עזרה בלימודים וסידורים לילד נכה) (תיקון), התש"ס- 2000.



תקנות הביטוח הלאומי (דמי מחיה, עזרה בלימודים וסידורים לילד נכה) (תיקון), התש"ס- ‏2000

היו"ר דוד טל:

	בוקר טוב. אני מתכבד לפתוח את ישיבת ועדת העבודה, הרווחה והבריאות של הכנסת. על סדר היום תקנות הביטוח הלאומי (דמי מחיה, עזרה בלימודים וסידורים לילד נכה) (תיקון), התש"ס- 2000. 

	מר יחזקאל בקל, בבקשה.

יחזקאל בקל:

	אני רוצה להסביר. בעצם, מה שקרה הוא שכשבדקנו את הנוסח שעשינו בוועדה, גילינו שהוא לא עונה על חלק מן הכוונות שהיו לנו. 

	אנחנו באים כאן  לתקן. יש קבוצה אחת שלא היתה נכנסת אם היינו משאירים את הנוסח הקודם, ולא זו היתה הכוונה - אלה ילדים נכים שזכאים גם לניידות, כחסרי רכב, אמרנו: בתנאים שיש להם 80% מוגבלות בניידות או שהם רתוקים לכסא גלגלים. במקרה כזה רצינו לשלם להם בנוסף לקיצבת ילד נכה גם קיצבת ניידות בגובה של 700 שקל – אם אתם זוכרים את האמא של הילדה, שבכתה.

	אנחנו מתקנים את הניסוח כך שזה יאפשר את העניין הזה. היתה תקלה וזה לא עבר בצורה כזאת. 

	דבר נוסף שאנחנו רוצים לתקן בניסוח – כתבנו: אם יש למשפחה שני ילדים נכים או יותר, אנחנו רוצים לכתוב לא רק שני ילדים נכים, אלא ילד נכה אחד וילד מוגבל בניידות אחד. יכול לקרות מצב שבו ילד אחד מוגבל, ואז לא היו זכאים, כך שרצינו לתקן גם את העניין הזה. 

משה בוטון:

	אם כי המוגבל הזה, הוא גם כן...

יחזקאל בקל:

	הוא  לא תמיד זכאי.

היו"ר דוד טל:

	גם בביטוח הלאומי הוא לא בקטגוריה של נכה תמיד.

יחזקאל בקל:

	רצינו גם אותם להכניס. 

היו"ר דוד טל:

	קודם כל, אני שמח על כך – אריה ודאי יברך על זה, נציג האוצר מסכים לזה. 

אריה צודקביץ':

	זה מובן מאליו. לא הבנתי את העניין הזה.



היו"ר דוד טל:

	זו היתה טעות והם תיקנו את הטעות. אנחנו אכן מאשרים את תקנות הביטוח הלאומי, כפי שהובאו כאן לידיעתנו לטובת הנכים.

אריה צודקביץ':

	אגב, זה מופיע כ- 50% מקיצבת ניידות של 1800 סמ"ק?

יחזקאל בקל:

	כן. 

היו"ר דוד טל:

	אני מאד מודה לאנשי הביטוח הלאומי. תודה רבה, הישיבה נעולה. 

הישיבה ננעלה בשעה 11:45.



